CELEX: 32007D0610
Language: ro
Date: 2007-09-11 00:00:00
Title: 2007/610/CE: Decizia Comisiei din 11 septembrie 2007 privind contribuția financiară a Comunității la programul pentru controlul organismelor dăunătoare plantelor și produselor din plante în departamentele franceze de peste mări pentru anul 2007 [notificată cu numărul C(2007) 4147]

15.9.2007   
            
            
               RO
            
            
               Jurnalul Oficial al Uniunii Europene
            
            
               L 242/24
            
         
      DECIZIA COMISIEI
   
   din 11 septembrie 2007
   privind contribuția financiară a Comunității la programul pentru controlul organismelor dăunătoare plantelor și produselor din plante în departamentele franceze de peste mări pentru anul 2007
   [notificată cu numărul C(2007) 4147]
   (Numai textul în limba franceză este autentic)
   (2007/610/CE)
   COMISIA COMUNITĂȚILOR EUROPENE,
   având în vedere Tratatul de instituire a Comunității Europene,
   având în vedere Regulamentul (CE) nr. 247/2006 al Consiliului din 30 ianuarie 2006 privind măsurile specifice din domeniul agriculturii în favoarea regiunilor ultraperiferice ale Uniunii (1), în special articolul 17 alineatul (3) primul paragraf prima teză,
   întrucât:
   
               (1)
            
            
               Condițiile de cultură în departamentele franceze de peste mări necesită măsuri speciale în ceea ce privește producția agricolă. Aceste măsuri implică măsuri fitosanitare costisitoare.
            
         
               (2)
            
            
               Decizia 2007/609/CE a Comisiei din 10 septembrie 2007 privind definirea măsurilor eligibile pentru finanțarea comunitară referitoare la programele pentru controlul organismelor dăunătoare plantelor și produselor din plante în departamentele franceze de peste mări, în Azore și în Madeira (2) stabilește măsurile eligibile pentru finanțarea comunitară în cadrul programelor pentru controlul asupra organismelor dăunătoare plantelor și produselor din plante în departamentele franceze de peste mări, Azore și Madeira.
            
         
               (3)
            
            
               Autoritățile franceze au prezentat Comisiei un program de furnizare a măsurilor fitosanitare. Programul prevede obiectivele care trebuie atinse, rezultatele așteptate, măsurile care trebuie puse în practică, durata și costurile acestora în vederea unei posibile contribuții financiare comunitare. Măsurile prevăzute în prezentul program sunt în conformitate cu cerințele Deciziei 2007/609/CE.
            
         
               (4)
            
            
               În conformitate cu articolul 3 alineatul (2) litera (a) din Regulamentul (CE) nr. 1290/2005 al Consiliului din 21 iunie 2005 privind finanțarea politicii agricole comune (3), măsurile fitosanitare se finanțează din Fondul European de Garantare Agricolă. În scopul controlului financiar al acestor măsuri, se aplică articolele 9, 36 și 37 din respectivul regulament.
            
         
               (5)
            
            
               Măsurile prevăzute în prezenta decizie sunt conforme cu avizul Comitetului permanent fitosanitar,
            
         ADOPTĂ PREZENTA DECIZIE:
   Articolul 1
   În conformitate cu partea A din anexă, se aprobă Franței o contribuție financiară comunitară pentru programul oficial pentru controlul asupra organismelor dăunătoare plantelor și produselor din plante în departamentele franceze de peste mări pentru anul 2007.
   Aceasta se limitează la 60 % din totalul cheltuielilor eligibile, cu maximum 224 700 EUR (fără TVA), în conformitate cu partea B din anexă.
   Articolul 2
   (1)   În termen de 60 de zile de la primirea solicitării de plată făcută de Franța, se plătește un avans de 100 000 EUR.
   (2)   Soldul contribuției financiare se plătește dacă un raport final privind punerea în aplicare a programului este transmis în format electronic Comisiei până cel târziu la 15 martie 2008.
   Raportul trebuie să conțină:
   
               (a)
            
            
               o evaluare tehnică concisă a întregului program, inclusiv gradul de realizare a obiectivelor materiale și calitative și a progreselor înregistrate, precum și o evaluare a impactului fitosanitar și economic imediat;
            
         
               (b)
            
            
               o fișă financiară indicând cheltuielile efective defalcate în funcție de măsuri și de subprograme.
            
         (3)   În ceea ce privește defalcarea bugetului indicativ stabilit în partea B din prezenta anexă, Franța poate ajusta finanțarea între diferite măsuri în cadrul aceluiași subprogram într-o limită de 15 % din contribuția comunitară la acest subprogram, cu condiția să nu depășească suma totală a costurilor eligibile din program și astfel încât principalele obiective ale programului să nu fie compromise.
   Aceasta informează Comisia cu privire la orice modificări aduse.
   Articolul 3
   Prezenta decizie se aplică de la 1 ianuarie 2007.
   Articolul 4
   Prezenta decizie se adresează Republicii Franceze.
   
      Adoptată la Bruxelles, 11 septembrie 2007.
      
         
            Pentru Comisie
         
         Markos KYPRIANOU
         
         
            Membru al Comisiei
         
      
   
   
      (1)  JO L 42, 14.2.2006, p. 1. Regulament, astfel cum a fost modificat prin Regulamentul (CE) nr. 2013/2006 (JO L 384, 29.12.2006, p. 13).
   
      (2)  A se vedea pagina 20 din prezentul Jurnal Oficial.
   
      (3)  JO L 209, 11.8.2005, p. 1. Regulament, astfel cum a fost modificat ultima dată prin Regulamentul (CE) nr. 378/2007 (JO L 95, 5.4.2007, p. 1).
   
      ANEXĂ
      Programul și defalcarea bugetului indicativ pentru 2007
      PARTEA A
      Program
      Programul este compus din trei subprograme:
      
                  1.
               
               
                  Subprogramul pentru Departamentul Martinique:
                  
                              (a)
                           
                           
                              măsura 1.1: evaluarea fitosanitară și metodele de diagnostic prin intermediul laboratorului regional și al unității sale mobile („labo vert”);
                           
                        
                              (b)
                           
                           
                              măsura 1.2: studiul biodiversității în fermele de legume și fructe;
                           
                        
            
                  2.
               
               
                  Subprogramul pentru Departamentul Guyana:
                  
                              (a)
                           
                           
                              măsura 2.1: punerea la punct a unui sistem de avertizare agricolă fitosanitară pentru producția de orez;
                           
                        
                              (b)
                           
                           
                              măsura 2.2: consolidarea capacității de diagnosticare cu ajutorul laboratorului regional și al unității sale mobile („labo vert”);
                           
                        
            
                  3.
               
               
                  Subprogramul pentru Departamentul Guadeloupe:
                  
                              (a)
                           
                           
                              măsura 3.1: crearea unei rețele de supraveghere a musculițelor de fructe;
                           
                        
                              (b)
                           
                           
                              măsura 3.2: supravegherea și monitorizarea bolii îngălbenirii mortale a cocotierilor;
                           
                        
                              (c)
                           
                           
                              măsura 3.3: gestionarea riscului introducerii de organisme dăunătoare de către activitățile turistice;
                           
                        
                              (d)
                           
                           
                              măsura 3.4: punerea la punct a unei metode pentru biodepoluarea solurilor contaminate cu clordecon și HCH;
                           
                        
                              (e)
                           
                           
                              măsura 3.5: controlul-țintă al furnicii de manioc.
                           
                        
            PARTEA B
      Defalcarea bugetului indicativ
      (în euro), cu precizarea diferitelor rezultate preconizate
      
                  Subprograme
               
               
                  Natura rezultatului (S: furnizarea de servicii, R: cercetare sau lucrări de studiu)
               
               
                  Cheltuieli eligibile
               
               
                  Contribuția națională
               
               
                  Contribuția CE
               
            
                  Martinica
               
            
                  Măsura 1.1
               
               
                  Diagnosticarea fitosanitară la fața locului (S)
               
               
                  75 000
               
               
                   
               
               
                   
               
            
                  Măsura 1.2
               
               
                  Studiu asupra biodiversității și a beneficiilor auxiliare (R)
               
               
                  40 500
               
            
                  Subtotal
               
               
                   
               
               
                  115 500
               
               
                  46 200
               
               
                  69 300
               
            
                  Guyana
               
            
                  Măsura 2.1
               
               
                  Sistem modalizat de avertizare fitosanitară (R)
               
               
                  110 000
               
               
                   
               
               
                   
               
            
                  Măsura 2.2
               
               
                  Diagnosticarea fitosanitară la fața locului (S)
               
               
                  25 000
               
            
                  Subtotal
               
               
                   
               
               
                  135 000
               
               
                  54 000
               
               
                  81 000
               
            
                  Guadelupa
               
            
                  Măsura 3.1
               
               
                  Montarea unei rețele de supraveghere a musculițelor de fructe (R)
               
               
                  28 000
               
               
                   
               
               
                   
               
            
                  Măsura 3.2
               
               
                  Prezentarea unui raport de anchetă privind bolile și comunicarea către producători a riscurilor fitosanitare (S)
               
               
                  12 000
               
            
                  Măsura 3.3
               
               
                  Acțiuni de comunicare către public asupra riscurilor de introducere a organismelor dăunătoare (S)
               
               
                  28 000
               
            
                  Măsura 3.4
               
               
                  Stabilirea unei metode pentru biodepoluarea solurilor contaminate (R)
               
               
                  15 000
               
            
                  Măsura 3.5
               
               
                  Studiu asupra posibilei combateri integrate a organismului dăunător (R)
               
               
                  41 000
               
            
                  Subtotal
               
               
                   
               
               
                  124 000
               
               
                  49 600
               
               
                  74 400
               
            
                  Total
               
               
                   
               
               
                  374 500
               
               
                  149 800
               
               
                  224 700